open-index/open-wikipedia-markdown huggingface dataset:
ტოსტაო

**ედუარდო გონსალვეს დე ანდრადე** ( დ. 25 იანვარი, 1947, ტრეს-კორასოინსი, მინას-ჟერაისი, ბრაზილია) — ბრაზილიელი ფეხბურთელი, თავდამსხმელი. ფეხბურთის გულშემატკივრებში უფრო ცნობილია როგორც **ტოსტაო** (). იცავდა „ამერიკა მინეიროს“, „კრუზეიროს“, „ვასკო და გამას“ და ბრაზილიის ეროვნული ნაკრების ღირსებას. 1970 წლის მსოფლიო ჩემპიონი ბრაზილიის ეროვნული ნაკრების შემადგენლობაში. 1966 წლის მსოფლიო ჩემპიონატის მონაწილე. ითვლება ყველა დროის ერთ-ერთ საუკეთესო ბრაზილიელ ფეხბურთელად.
. 1970]]

## საკლუბო კარიერა
ტოსტაომ პროფესიული კარიერა 1962 წელს „ამერიკა მინეიროში“ დაიწყო, სადაც 1963 წლამდე ითამაშა. შემდეგ გადავიდა „კრუზეიროში“, სადაც 1972 წლამდე გამოდიოდა და კლუბის ისტორიაში ერთ-ერთ საუკეთესო მოთამაშედ იქცა. 1972 წელს შეუერთდა „ვასკო და გამას“, თუმცა ჯანმრთელობის პრობლემების გამო იძულებული გახდა, 1973 წელს, 26 წლის ასაკში, კარიერა დაესრულებინა.

## სანაკრებო კარიერა
1966–1972 წლებში ბრაზილიის ეროვნული ნაკრების ღირსებას იცავს, რომლის შემადგენლობაში 53 შეხვედრას ატარებს და 32 ბურთი გააქვს.

### მსოფლიო ჩემპიონატებზე 
ტოსტაომ მსოფლიო ჩემპიონატების 7 შეხვედრაში მიიღო მონაწილეობა და 3 ბურთი გაიტანა.

## მიღწევები
### საკლუბო
;  კრუზეირო
* მინეიროს ჩემპიონატი: 1965, 1966, 1967, 1968, 1969
* ბრაზილიის ჩემპიონატი (სერია A): 1966
### სანაკრებო 
;  ბრაზილია
* რიო-ბრანკოს თასი: 1967, 1968
* მსოფლიო ჩემპიონატი: 1970
* როკას თასი: 1971
* დამოუკიდებლობის თასი: 1972
### ინდივიდუალური 
* მინეიროს ჩემპიონატის საუკეთესო ბომბარდირი: 1965, 1966, 1967, 1968, 1970
* რობერტაოს თასის საუკეთესო ბომბარდირი: 1970
* ვერცხლის ბურთის მფლობელი: 1970 
* სამხრეთ ამერიკის წლის საუკეთესო ფეხბურთელი: 1971 
* XX საუკუნის 100 საუკეთესო ფეხბურთელი Placar-ის ვერსიით: 1999 
* ყველა დროის ასი უდიდესი ფეხბურთელი „უორლდ სოკერის“ ვერსიით: 1999 
* ბრაზილიური ფეხბურთის მუზეუმის დიდების დარბაზის წევრი 

## ლიტერატურა
* 

## რესურსები ინტერნეტში
* ტოსტაო — Association of Football Statisticians
* ტოსტაო — myfootballfacts.com
* სანაკრებო სტატისტიკა — RSSSF

## სქოლიო
კატეგორია:დაბადებული 1947
კატეგორია:დაბადებული 25 იანვარი
კატეგორია:ბრაზილიელი ფეხბურთელები
კატეგორია:ბრაზილიის ნაკრების ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:ვასკო და გამას ფეხბურთელები
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:სამხრეთ ამერიკის წლის ფეხბურთელი
კატეგორია:ცოცხალი ადამიანები
ნიკოლ კიდმანის ფილმოგრაფია

[მინი|250პქ|[ნიკოლ კიდმანი 2017 წელს კანის კინოფესტივალზე]]

**ნიკოლ კიდმანის** დებიუტი კინოში შედგა 1983 წელს, ავსტრალიურ ფილმში „Bush Christmas“. ოთხი წლის შემდეგ მინისერიალ „ვიეტნამში“ შესრულებული როლისთვის მიიღო ავსტრალიის კინოინსტიტუტის ჯილდო. მან სახელი გაითქვა 1989 წლის თრილერი ფილმით „მკვდარი მორევი“, ხოლო დებიუტი ჰოლივუდში შედგა 1990 წელს ფილმში „ჭექა-ქუხილის დღეები“. კიდევ უფრო მეტ წარმატებას მიაღწია ფილმებით: „შორს“ (1992), „ბეტმენი სამუდამოდ“ (1995), „სიკვდილის მიზეზი“ (1995) და „ფართოდ დახუჭული თვალებით“ (1999). 2003 წელს მიიღო ოსკარი საუკეთესო მსახიობი ქალისთვის მწერალ ვირჯინია ვულფის განსახიერებისთვის ფილმში საათები“ (2002).

Box Office Mojo-ზე დაყრდნობით, 2019 წლის მონაცემით, მსოფლიოს მასშტაბით კიდმანის ფილმების შემოსავალმა 5.1 მილიარდ აშშ დოლარს მიაღწია.

## ფილმები
## ტელესერიალები
## თეატრალური როლები
## რესურსები ინტერნეტში
* 

## სქოლიო
კატეგორია:ქალი მსახიობების ფილმოგრაფიები
კატეგორია:ნიკოლ კიდმანი
სამხრეთ ამერიკის წლის საუკეთესო ფეხბურთელი

**სამხრეთ ამერიკის წლის ფეხბურთელი** () — სამხრეთ ამერიკის წლის საუკეთესო ფეხბურთელის წოდება, რომელიც ენიჭება სამხრეთ ამერიკულ საფეხბურთო კლუბში მოთამაშე სამხრეთ ამერიკელ ფეხბურთელს.

1971 წლიდან 1992 წლამდე წოდების მინიჭება ხდებოდა ვენესუელური გაზეთის „ელ მუნდოს“ () მიერ ორგანიზებული გამოკითხვის საფუძველზე, ამასთან 1986–1992 წლების შედეგები ითვლება არაოფიციალურად. 1986 წლიდან წოდების მინიჭება ხორციელდება ურუგვაული გაზეთის „ელ პაისის“ () მიერ ორგანიზებული გამოკითხვის საფუძველზე. გამოკითხვის შედეგად გამოვლენილი გამარჯვებული ცხადდება „ამერიკის ფეხბურთის მეფედ“ ().

## გამარჯვებულები
### „ელ მუნდოს“ ჯილდო (1971–1985) 
ვენესუელური გაზეთის „ელ მუნდოს“ მიერ ორგანიზებული გამოკითხვის საფუძველზე გამოვლენილი გამარჯვებულები და პრიზიორები.

### „ელ პაისის“ ჯილდო (1986–დღემდე) 
ურუგვაული გაზეთის „ელ პაისის“ მიერ ორგანიზებული გამოკითხვის საფუძველზე გამოვლენილი გამარჯვებულები და პრიზიორები.

## კომენტარები 
## სქოლიო
კატეგორია:სამხრეთ ამერიკის წლის ფეხბურთელი
კატეგორია:საფეხბურთო ჯილდოები
კატეგორია:ფეხბურთელების ყოველწლიური ჯილდოები
კატეგორია:ჯილდოები ანბანის მიხედვით
კრისტინა ჰესენელი

**კრისტინა ჰესენელი** (, ; დ. 29 ივნისი, 1543 — გ. 13 მაისი, 1604) — ჰესენის ლანდგრაფ ფილიპე I-ის ასული. ჰოლშტაინ-გოტორპის ჰერცოგინია როგორც ადოლფ I-ის მეუღლე. 

## ბიოგრაფია 
კრისტინა დაიბადა 1543 წლის 29 ივნისს კასელში. იგი იყო ჰესენის ლანდგრაფ ფილიპე I-ისა და მისი ცოლის, კრისტინა საქსონიელის ასული. იგი თავისი მამიდისგან, საქსონიის დაქვრივებული ჰერცოგინია ელიზაბეთ ჰესენელისაგან მკაცრ პროტესტანტულ განათლებას იღებდა. 

თავდაპირველად კრისტინა შვედეთის მეფე ერიკ XIV-ის საცოლედ მოიაზრებოდა, თუმცა საქორწინო მოლაპარაკებები ჩაიშალა, რის გამოც იგი ცოლად დანიის მეფე ფრედერიკ I-ის ვაჟს, ჰოლშტაინ-გოტორპის ჰერცოგ ადოლფს შერთეს. მისი ქორწილი მთელს ევროპაში გახდა ცნობილი არა დახვეწილობით, პომპეზურობით, ან სულაც გემოვნებით, არამედ სკანდალით, სადაც სტუმრებმა ბანკეტზე ზედმეტი ალკოჰოლი მიიღეს და შემდგომ კონფლიქტი ჩამოაგდეს. 1565 წელს კრისტინასა და ადოლფის რეზიდენცია — გოტორპის სასახლე ხანძარმა გაანადგურა. 

როგორც დანიის სამეფო ოჯახის წევრი და ჰერცოგინია, კრისტინა აფინანსებდა ახალი სკოლებისა და ეკლესიების მშენებლობას. ამასთან იგი აფინანსებდა ღარიბ და ნიჭიერ სტუდენტებისაც. იგი ყოველთვის იყო დაინტერესებული მედიცინით, რის გამოც განსაკუთრებულ ყურადღებას უთმობდა მედიცინის დახვეწას. 

1586 წელს, დაქვრივების შემდეგ, ჰოლშტაინ-გოტორპის საჰერცოგო მეფე ფრედერიკ II-მ მიისაკუთრა, კრისტინა კი მის ტახტზე თავისი ვაჟის უფლებებს იცავდა, რაშიც გალია უკანასკნელი წლები. 

კრისტინა ჰესენელი გარდაიცვალა 1604 წლის 13 მაისს, კილში. 

## ოჯახი 
1564 წლის 17 დეკემბერს კრისტინა ცოლად გაჰყვა ჰოლშტაინ-გოტორპის ჰერცოგ ადოლფ დანიელს, რომელთანაც ათი შვილი შეეძინა:
# ფრედერიკ II (1568-1587), შლეზვიგ-ჰოლშტაინის ჰერცოგი, გარდაიცვალა დაუოჯახებელი;
# სოფია (1569-1634), ცოლად გაჰყვა მეკლენბურგ-შვერინის ჰერცოგ იოჰან VII-ს;
# ფილიპე (1570-1590), გარდაიცვალა დაუოჯახებელი;
# კრისტინა (1573-1625), ცოლად გაჰყვა შვედეთის მეფე კარლ IX-ს;
# ელიზაბეთი (1574-1587), გარდაიცვალა გაუთხოვარი;
# ჰანს ადოლფი (1575-1616), ანას ტყუპისცალი, ჰოლშტაინ-გოტორპის ჰერცოგი, ცოლად შეირთო თავისი ბიძაშვილი ავგუსტა დანიელი და შეეძინა შვილებიც;
# ანა (1575-1625), ჰანს ადოლფის ტყუპისცალი, ცოლად გაჰყვა ოსტფრიედსლანის გრაფ ენო III-ს;
# კრისტიანი (1576-1577), გარდაიცვალა ჩვილი;
# აგნესი (1578-1627), გარდაიცვალა გაუთხოვარი;
# ჰანს ფრედერიკი (1579-1634), ბრემენის, ვერდენისა და ლიუბეკის ეპისკოპოსი;

## ლიტერატურა 
* Ludwig Aegidi: Das Erbfolgerrecht Herzog Friedrich's VIII. auf die Herzogthümer Schleswig. Kiel 1865, S. 49 (Digitalisat)
* Karl Bernhardi: Christine. In: Allgemeine Deutsche Biographie (ADB). Band 4, Duncker & Humblot, Leipzig 1876, S. 218 f.
* Johannes Voigt: Die Erb-Ansprüche des Brandenburgischen Hauses an die Herzogthümer Schleswig-Holstein, in: Allgemeine Zeitschrift für Geschichte, VII (1847), S. 193–261, hier insbesondere: S. 218 f. (Digitalisat)

კატეგორია:დაბადებული 29 ივნისი
კატეგორია:დაბადებული 1543
კატეგორია:გარდაცვლილი 13 მაისი
კატეგორია:გარდაცვლილი 1604
სოფია ჰოლშტაინ-გოტორპელი

**სოფია ჰოლშტაინ-გოტორპელი** (, ; დ. 1 ივნისი, 1569 — გ. 14 ნოემბერი, 1634) — ოლდენბურგების დინასტიის წარმომადგეენელი. ჰოლშტაინ-გოტორპის ჰერცოგ ადოლფისა და მისი ცოლის, კრისტინა ჰესენელის ასული. მეკლენბურგის ჰერცოგინია 1588-92 წლებში. თავისი ვაჟის, მეკლენბურგ-შვერინის ჰერცოგ ადოლფ ფრიდრიხ I-ის რეგენტი 1603-08 წლებში. 

## ბიოგრაფია 
სოფია დაიბადა 1569 წლის 1 ივნისს შლეზვიგში. იგი იყო ჰოლშტაინ-გოტორპის ჰერცოგ ადოლფისა და მისი მეუღლის, კრისტინა ჰესენელის უფროსი ქალიშვილი. იგი 1588 წლის 17 თებერვალს ცოლად მეკლენბურგის ჰერცოგ იოჰან VII-ს შერთეს. იოჰანი მეტად სუსტი მონარქი იყო, რომელსაც არ შეეძლო თავისი პატარა, გაკოტრებული და კორუფციული სახელმწიფოს მართვა. ამის გამო, დარჩენილი ცხოვრება სოფია სიღარიბის პირას ცხოვრობდა. 

1592 წელს, იოჰანი ნადირობისას დაიჭრა. ამავე წელს, იგი ამ დაჩირქებული ჭრილობისგან გარდაიცვალა. ამ დროს ტახტზე მათი მცირეწლოვანი ვაჟი — ადოლფ ფრიდრიხ I ავიდა, რომლის რეგენტობაც იოჰანის ძმამ, ულრიხ მეკლენბურგელმა მოიპოვა და სოფია ლიუბცში გადაასახლა. მის მმართველობას ხალხში უკმაყოფილების მეტი არაფერი მოჰქონდა. 

ამავდროულად, გადასახლებული სოფია ვიტუმის, რენასა და ვიტენბურგის დე-ფაქტო მმართველი გახდა. 1603 წელს, ულრიხის გარდაცვალების შემდეგ, დიდებულებმა რეგენტად სოფია აირჩიეს. აღსანიშნავია, რომ მეტად ენერგიული სოფიას მმართველობის პერიოდში, მეკლენბურგის ეკონომიკური მდგომარეობა საგრძნობლად გაუმჯობესდა. 

1608 წელს, მისი მეორე მაზლის, კარლ მეკლენბურგელის ინტრიგების წყალობით, საღვთო რომის იმპერატორმა სოფიას რეგენტობის სტატუსი მოუხსნა და ვაჟებს დააშორა. ამის შემდეგ, მეკლენბურგის ეკონომიკამ კვლავ ვარდნა დაიწყო. სოფია ლუბსში დასახლდა და შეძლო 1628 წელს თავისი ვაჟების შერიგება, რასაც მეკლენბურგში მშვიდობის აღდგენა მოჰყვა. 

სოფია გარდაიცვალა 1634 წლის 14 ნოემბერს, 65 წლის ასაკში. მისი გარდაცვალებისთანავე, მეკლენბურგის ისედაც პატარა საჰერცოგო სამად დაიშალა — მეკლენბურგ-შვერინი, მეკლენბურგ-გიუსტროვი და მეკლენბურგ-შტრელიცი. 

## ლიტერატურა 
* Karl Ernst Hermann Krause: Sophia, Regentin von Mecklenburg-Schwerin. In: Allgemeine Deutsche Biographie (ADB). Band 34, Duncker & Humblot, Leipzig 1892, S. 674–676.
* Georg Dehio: Handbuch der Deutschen Kunstdenkmäler. Bd. Mecklenburg-Vorpommern. Deutscher Kunstverlag, München/Berlin 2000. S. 327.

კატეგორია:დაბადებული 1 ივნისი
კატეგორია:დაბადებული 1569
კატეგორია:გარდაცვლილი 14 ნოემბერი
კატეგორია:გარდაცვლილი 1634
კატეგორია:ოლდენბურგები
კატეგორია:ქალი რეგენტები
თელავის სავაჭრო რიგი (თეიმურაზ ბაგრატიონის 13)

**თელავის სავაჭრო რიგი** — არქიტექტურული ძეგლი თელავში. მდებარეობს თეიმურაზ ბაგრატიონის ქუჩაზე (№ 13). აგებულია XIX საუკუნის პირველ ნახევარში. 

შენობა ერთსართულიანია. სავაჭრო რიგის თაღოვანი ნიშები ქუჩის საყრდენ კედელშია დატანებული, რომელიც რიყის ქვით და კვადრატული აგურის შერეული წყობით არის  ამოყვანილი, თავად სავაჭრო რიგი კი აგურისაა. თაღების პროფილები აგურისავე პილასტრებს ეყრდნობა. თითოეულ ნიშაში ერთი კარი  და ორ-ორი სარკმელია ჩასმული ყოველ თაღში თითო-თითო სათავსია, განაპირა სათავსში შიდა კიბეა, რომელიც სავაჭრო რიგის ზემოთ მდებარე სახლის ეზოში ადის. ნაგებობას ეტყობა საბჭოთა პერიოდის შეკვეთების კვალი, ინტერიერი კი, თავდაპირველი სახით არის შემორჩენილი.

## ლიტერატურა 
კატეგორია:თელავის მუნიციპალიტეტის არქიტექტურული ძეგლები
მარიამ ქერდიკაშვილი

**მარიამ ქერდიკაშვილი** (დ. 19 დეკემბერი, 1996) — ქართველი ნიჩბოსანი. მონაწილეობა მიიღო 2019 წლის ევროპული თამაშების ფინალში 200 მეტრზე. 2018 წელს მოიპოვა ვერცხლის მედალი 23 წლამდელთა ევროპის ჩემპიონატზე, 500 მეტრზე.

## რესურსები ინტერნეტში
* ქართული სპორტის სტატისტიკა

კატეგორია:ქართველი ნიჩბოსნები
კატეგორია:დაბადებული 19 დეკემბერი
კატეგორია:დაბადებული 1996
ჯანჯლის ციხე

**ჯანჯლის ციხე** — ციხესიმაგრე ჯავახეთში, საღამოს ტბის სიახლოვეს. მოხსენიებულია ბერი ეგნატაშვილის „ახალი ქართლის ცხოვრებაში“. მისი ცნობით XV–XVI საუკუნეებში იგი ქართლის მეფე დავით X-ეს ეპყრა. ციხე არქეოლოგიურად შეუსწავლელია.

## ლიტერატურა 
* ქართლის ცხოვრების ტოპოარქეოლოგიური ლექსიკონი, გვ. 654, გამოც. I, რედ. *გამყრელიძე გ.*, თბ.: ბაკურ სულაკაურის გამ-ბა, 2013.

კატეგორია:ნინოწმინდის მუნიციპალიტეტის ციხესიმაგრეები
ჰიპარიონული ფაუნა

[250პქ|მინი|მარჯვნივ|[მასტოდონტები]]
**ჰიპარიონული ფაუნა** — ამომწყდარ ხერხემლიანთა კომპლექსი, რომელიც შუა სარმატული დროიდან ქვედა პლიოცენის ჩათვლით ბატონობდა თითქმის მთელ დედამიწაზე (გამონაკლისია ავსტრალია და სამხრეთი ამერიკა). სახელი ეწოდა ამ ფაუნის მუდმივი და, ჩვეულებრივ, ყველაზე ჭარბად წარმოდგენილი წევრის — სამთითა ცხენის, ჰიპარიონის მიხედვით. ცხოველთა ამ კომპლექსში აგრეთვე წარმოდგენილი იყვნენ აგრეთვე მარტორქები, ანტილოპები, ირმები, ჟირაფები, ხორთუმიანები და ნაირგვარი მტაცებლები. შეგუებული იყვნენ ზომიერად თბილ და ტენიან გარემოში ცხოვრებას.

## ლიტერატურა 
კატეგორია:მიოცენის ძუძუმწოვრები
კატეგორია:პლიოცენის ძუძუმწოვრები
კატეგორია:პალეოეკოლოგია
საქართველოს მშვიდობისათვის

**საქართველოს მშვიდობისათვის** — პოლიტიკური პარტია საქართველოში. დაფუძნდა 2015 წლის 11 ოქტომბერს. პარტიის ლიდერია დავით თევზაძე.

## ისტორია
2015 წლის აპრილში დავით თევზაძემ დააფუძნა არასამთავრობო მოძრაობა სახელით „საქართველოს მშვიდობისათვის“. 2015 წლის 11 ოქტომბერს გაიმართა პარტიის დამფუძნებელი ყრილობა, სადაც პარტიის ლიდერად დავით თევზაძე აირჩიეს. 2016 წლის საპარლამენტო არჩევნებში პარტიამ 19 კანდიდატი წარადგინა, მაგრამ ვერ მოიპოვა მანდატები.

## შედეგები არჩევნებში
## რესურსები ინტერნეტში
* პარტიის ოფიციალური ვებ-გვერდი
* პარტიის ისტორია 

კატეგორია:საქართველოს პოლიტიკური პარტიები
კატეგორია:2015 წელს დაარსებული პოლიტიკური პარტიები
ელენე ხოშტარია

**ელენე ხოშტარია** (დ. 18 ნოემბერი, 1979, თბილისი) — ქართველი პოლიტოლოგი და პოლიტიკოსი.

## ბიოგრაფია 
დაიბადა 1979 წლის 18 ნოემბერს. დაამთავრა მოსკოვის საერთაშორისო ურთიერთობების სახელმწიფო ინსტიტუტი საერთაშორისო უსაფრთხოების განხრით. 2002 წელს იყო სტაჟიორი ადამიანის უფლებების „მოსკოვის ჰელსინკის გრუპის“ და რუსეთის ფედერაციაში აკრედიტებულ საქართველოს საელჩოში. 2004 წლიდან იგი საერთაშორისო ურთიერთობების კოორდინატორი, საერთაშორისო ურთიერთობათა დეპარტამენტის უფროსი შინაგან საქმეთა სამინისტროში, საერთაშორისო ურთიერთობების დეპარტამენტისა და ევრო-ატლანტიკური ინტეგრაციის უფროსის მოადგილე. 

2004-2006 წლებში იყო სახელმწიფო მინისტრის აპარატის ევროპული და ევრო-ატლანტიკური ინტეგრაციის დეპარტამენტის უფროსი. 2007-2012 წლებში — სახელმწიფო მინისტრის პირველი მოადგილე ევროპული და ევრო-ატლანტიკური ინტეგრაციის საკითხებში. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2017 წელს თბილისის მერობის კანდიდატი იყო „ევროპული საქართველოდან“, მიიღო 28 411 ხმა და დაიკავა მეოთხე ადგილი. ამავე პარტიის კანდიდატი 2020 წლის საპარლამენტო არჩევნებში ვაკის მაჟორიტარულ ოლქში.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ევროპული საქართველო — მოძრაობა თავისუფლებისთვის“. 28 დეკემბერს დატოვა „ევროპული საქართველო“. 2021 წლის 8 მარტს ხოშტარიამ პოლიტიკური მოძრაობა „დროა“ დაააფუძნა.

2022 წლის 15 თებერვალს ელენე ხოშტარიას შეუწყვიტეს სადეპუტატო უფლებამოსილება არასაპატიო მიზეზით სხდომების ნახევარზე მეტის გაცდენის გამო.

## რესურსები ინტერნეტში 
* 

## სქოლიო 
კატეგორია:დაბადებული 18 ნოემბერი
კატეგორია:დაბადებული 1979
კატეგორია:თბილისში დაბადებულები
კატეგორია:ქართველი ქალი პოლიტიკოსები
კატეგორია:საქართველოს IX მოწვევის პარლამენტის წევრები
კატეგორია:საქართველოს IX მოწვევის პარლამენტის ქალი წევრები
კატეგორია:საქართველოს X მოწვევის პარლამენტის წევრები
კატეგორია:საქართველოს X მოწვევის პარლამენტის ქალი წევრები
კატეგორია:მოსკოვის საერთაშორისო ურთიერთობების სახელმწიფო ინსტიტუტის კურსდამთავრებულები
კატეგორია:ცოცხალი ადამიანები
ანა ბრანდენბურგელი

**ანა ბრანდენბურგელი** (, ; დ. 27 აგვისტო, 1487 — გ. 3 მაისი, 1514) — გერმანელი დიდგვაროვანი და ჰოენცოლერნთა დინასტიის წარმომადგენელი. ბრანდენბურგის მარკგრაფ იოჰან ციცეროსა და მისი ცოლის, მარგარეტ თიურინგიელის შუათანა ასული. 

1500 წელს იგი დანიშნეს დანიის მეფე კრისტიან I-ის ნაბოლარა ვაჟზე, შლეზვიგ-ჰოლშტაინის ჰერცოგ ფრედერიკზე. რადგანაც ისინი ახლო ნათესავები იყვნენ (ფრედერიკის დედა, დედოფალი დოროთეა ბრანდენბურგელი იყო ანას მამის ბიძაშვილი), მათი ქორწინება მხოლოდ პაპის თანხმობის შემდეგ მოხდა. ანასა და ფრედერიკის ქორწილი 1502 წლის 10 აპრილს შედგა. მათ სულ ორი შვილი შეეძინათ:
# კრისტიან III (1503-1559), დანიისა და ნორვეგიის მეფე 1533-59 წლებში. ცოლად შეირთო დოროთეა საქსენ-ლაუენბურგელი, რომელთანაც ხუთი შვილი შეეძინა;
# დოროთეა (1504-1547), ცოლად გაჰყვა პრუსიის ჰერცოგ ალბრეხტს, რომელთანაც შეეძინა ექვსი შვილი;

ანა გარდაიცვალა 1514 წელს, 26 წლის ასაკში. 1518 წელს ფრედერიკი მეორედ დაქორწინდა სოფია პომერანიელზე, რომელთანაც კიდევ ექვსი შვილი შეეძინა. 1523 წელს კი ფრედერიკი დანიისა და ნორვეგიის მეფე გახდა. 

## ლიტერატურა 
*  Krarup, F. "Anna af Brandenborg", Dansk Biografisk Lexikon (ed. Carl Frederik Bricka), p.284.

კატეგორია:დაბადებული 27 აგვისტო
კატეგორია:დაბადებული 1487
კატეგორია:გარდაცვლილი 3 მაისი
კატეგორია:გარდაცვლილი 1514
კატეგორია:ჰოენცოლერნები
კატეგორია:ბერლინში დაბადებულები
ჭარი (მრავალმნიშვნელოვანი)

საკუთარი სახელი **ჭარი** შეიძლება აღნიშნავდეს:

* ჭარი — ქართული ანბანის ოცდამეათე ასო;
* ჭარი, იგივე ფიფინეთი — ისტორიული დასახლება ჰერეთში, დღევანდელი აზერბაიჯანის ტერიტორიაზე.
* ჭარი — ისტორიული მხარე ჰერეთში, დღევანდელი აზერბაიჯანის ტერიტორიაზე.
არიქლი

**არიქლი** (, ) — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## რესურსები ინტერნეტში
*

## სქოლიო 
კატეგორია:ლაჩინის რაიონის სოფლები
ზოი საგი

**ზოი ელისაბედ საგი** (დ. 28 მარტი, 1990) — ინგლისელი ბლოგერი, იუთუბერი, მწერალი და ბიზნესმენი. ცნობილია თავისი Youtube გვერდით და ფსევდონიმით **Zoella**. მისი სადებიუტო რომანი ონლაინგოგო 2014 წლის ბესტსელერი გახდა და პირველივე კვირაში გაყიდვების რეკორდი დაამყარა. მსგავსი სისწარფით ახალგამოცემული წიგნი 1998 წლის შემდეგ არავის გაუყიდია.

ზოი არის ჯო საგის, ასევე ბლოგერის და Youtube ვარსკვლავის, უფროსი და. გაიზარდა ლეკოკში, უილტშირში, ამჟამად კი ცხოვრობს ბრაიტონში, აღმოსავლეთ სასექსში. 

ზოიმ, 2009 წლის თებერვალში, ინტერიერის დიზაინის კომპანიაში სტაჟიორად მუშაობის დროს შექმნა თავისი ბლოგი „Zoella“. მაშინ, როდესაც ზოი ბრიტანულ ტანასაცმლით მოვაჭრე კომაპანიაში მუშაობდა, მისი ბლოგი, სადაც იგი მოდაზე, სილამაზესა და ცხოვრების სტილზე საუბრობდა, ჩაანაცვლა Youtube არხმა.

2014 წელს გამოქვეყნებული სადებიუტო რომანის, ონლაინგოგოს შემდეგ, 2015 წლის 20 ოქტომბერს გამოქვეყნდა მისი მომდევნო რომანი ონლაინგოგო - საგასტროლო ტურნე, მესამე წიგნი — ონლაინგოგო - პერსონალური გამოფენა გამოქვეყნდა 2016 წლის 17 ნოემბერს.

## რესურსები ინტერნეტში 
## სქოლიო
კატეგორია:დაბადებული 28 მარტი
კატეგორია:დაბადებული 1990
კატეგორია:ინგლისელი მწერლები
კატეგორია:ცოცხალი ადამიანები
ბინარული ნაერთი

**ბინარული ნაერთი** — ნაერთი, რომელიც შეიცავს ორ სხვადასხვა ქიმიურ ელემენტს. არაორგანული ბინარული ნაერთები არის ოქსიდები, მაგალითად, აზოტის ოქსიდები. ბინარული ნაერთები გავრცელებულია ორგანული ქიმიაშიც. ასეთ ფუნქციონალურ ჯგუფებს წარმოადგენენ ალკანები, ალკენები, ალკინები, არენები, ციკლოალკანები და ალკადიენები.

## რესურსები ინტერნეტში
*ბინარული ნაერთის განმარტება
*ბინარული ნაერთის განმარტება

კატეგორია:ქიმიური შენაერთები
განუყრელა

**განუყრელა** () — ფრინველთა გვარი თუთიყუშისებრთა ოჯახისა. ცნობილია 9 სახეობა.

ჯმუხი აგებულების მცირე ზომის თუთიყუშებია. სხეულის სიგრძე 13–18 (ხშირად დაახლ. 15) სმ შეადგენს, მასა 25–31 გ-დან (რუხთავა განუყრელა) 49–66 გ-მდე (ფრთაშავი განუყრელა; *A. taranta*). ფრთები მახვილია; ბოლო — სოლისებრი, მოკლე, მომრგვალებული ან საფეხუროვანი; ნისკარტი — ფერად ღია რუხი, შავი ან წითელი; ფეხები მუქია. თვალები მცირე ზომის, ხოლო მისი ფერადი გარსი ჩვეულებრივ მუქია; 4 ახლომონათესავე სახეობას მის გარშემო თეთრი ზოლი ახასიათებს. მამლის შეფერილობაში ნაჯერი მწვანე ტონები ჭარბობს. სახეობათა შორის განმასხვავებლის როლს თამაშობს კაშკაშა წითელი, შავი, ცისფერი, ლურჯი და ყვითელი მონაკვეთები თავზე, კისერზე, მკერდზე, წელზე, ზედაბოლოსა და ბოლოზე. დედლები მამლებს ჰგვანან ან მცირე დეტალებით განსხვავდებიან (3 სახეობა). ახალგაზრდა ფრინველები უფრო მკრთალები არიან.

გავრცელებული არიან აფრიკაში, საჰარის სამხრეთით, რუხთავა განუყრელა (*A. canus*) — მადაგასკარზე. ბინადრობენ ტროპიკულ ტყეებსა და ტყისპირებში, სავანებში, ბუჩქნარიან ნახევარუდაბნოებში და კულტურულ ლანდშაფტებში, მათ შორის ქალაქის პარკებში; მთებში ზღვის დონიდან 3400 მეტრ სიმაღლემდე ბუდობენ (ფრთაშავი განუყრელა).

უმთავრესად თესლებით იკვებებიან (უპირატესად აკაციის მარცვლებით), აგრეთვე კვირტებით, ყვავილებით, ნორჩი ფოთლებით, კენკრითა და ნაყოფებით (მ. შ. ლეღვი და მანგო).

წყვილები მუდმივია (მონოგამია) და ძირითადად ერთად ცხოვრობენ (აქედან სახელწოდება); მრავლდებიან წვიმის სეზონზე. ჯამისებურ, გვერდითაშესასვლელიან ბუდეს ხის ან ბუჩქის ტოტებს შორის აშენებენ, მასალად იყენებენ წნელსა და გამხმარ ღეროებს, რომლებსაც ზურგის ქვედა მხრისა და ზედაბოლოს ბუმბულებით ეზიდებიან. საბუდრად ზოგჯერ ფუღუროებს, მერცხლის, კვირიონის და ალკუნის სოროებს, ფეიქრების, ჭიანჭველებისა და ტერმიტების მასიურ ნაგებობებსაც იყენებენ. დედალი 3–8 კვერცხს დებს; ინკუბაცია 22–25 დღე გრძელდება; ბარტყებს ბუდეში 38–44 დღის მანძილზე კვებავენ.

IUCN-ის წითელ წიგნში სამი სახეობაა შეტანილი: ლოყაშავი განუყრელა (*A. nigrigenis*) მოწყვლად ჯგუფს განეკუთვნება; გადაშენებასთან ახლოს მყოფ განუყრელებს ტყვეობაში ამრავლებენ და ძალიან პოპულარულები არიან მოყვარულებში, ასეთია წითელყელა (*A. roseicollis*) და ნიღბოსანი განუყრელა (*A. personatus*); გამოყვანილია რამდენიმე ორიგინალური ფერადი ფორმა.

## ლიტერატურა 
* 

## სქოლიო 
*
კატეგორია:თუთიყუშისებრნი
მამუკა ჩიქოვანი

**მამუკა ჩიქოვანი** (დ. 20 აგვისტო, 1976) — ქართველი იურისტი და პოლიტიკოსი. 

## ბიოგრაფია 
დაიბადა 1976 წლის 20 აგვისტოს. დაამთავრა საქართველოს ტექნიკური უნივერსიტეტის იურიდიული ფაკულტეტი. 1998-1999 წლებში იყო ტელევიზია „კლდეკარის“ დირექტორი. 1999-2000 წლებში — ახალგაზრდობის საქმეთა დეპარტამენტის რუსთავის განყოფილების გამგე. 2000-2002 წლებში —  საზოგადოებასთან ურთიერთობის ცენტრის დირექტორი. იყო რუსთავის საკრებულოს მდივანი 2002-2004 წლებში. 2004-2008 წლებში — რუსთავის საკრებულოს თავმჯდომარე. 2008 წელს გახდა რუსთავის მერი. ამ თანამდებობას იგი 2011 წლამდე იკავებდა. 2011-2013 წლებში — ქვემო ქართლის სახელმწიფო რწმუნებულის, გუბერნატორის პირველი მოადგილე. 2012 წლის საპარლამენტო არჩევნებში რუსთავის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 41,17% მიიღო (26 528 ხმა) და მეორე ადგილი დაიკავა. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“.

## რესურსები ინტერნეტში 
## სქოლიო
კატეგორია:დაბადებული 20 აგვისტო
კატეგორია:დაბადებული 1976
კატეგორია:ქართველი იურისტები
კატეგორია:საქართველოს IX მოწვევის პარლამენტის წევრები
კატეგორია:ცოცხალი ადამიანები
მეფე მათიუში უკაცრიელ კუნძულზე

**„მეფე მათიუში უკაცრიელ კუნძულზე“** () — იანუშ კორჩაკის საბავშვო წიგნი, რომანი. პირველად გამოიცა 1923 წელს. არის გაგრძელება წიგნისა „მეფე მათიუშ პირველი“.

## გამოცემები
წიგნი პოლონურ ენაზე გამოიცა 1923 წელს. მისი თარგმნა ინგლისურ ენაზე არ მოხდა 1990 წლამდე. 1990 წლის ოქტომბერში დაიბეჭდა წიგნის ინგლისურენოვანი თარგმანი (). 2009 წელს წიგნი გადაითარგმნა ესპერანტოზე. 2017 წელს კი გამოიცა წიგნის ქართული თარგმანი „მეფე მათიუში უკაცრიელ კუნძულზე“.

## შინაარსი
მეფე მათიუში უკაცრიელ კუნძულზე იქნა გადასახლებული, იგი კუნძულის შესწავლას დაიწყებს და უამრავ საინტერესო აღმოჩენას გააკეთებს. წიგნში აღწერილია მათიუშის ტანჯვითა და ნაღველით სავსე ცხოვრება რომელიც მან კუნძულზე გამოიარა. მიუხედავად ამისა მან მოახერხა კუნძულიდან გამოქცევა, მისი ცხოვრებაც კარგად წარიმართა, მაგრამ იგი თავისი მეგობარის დაუდევრობის გამო დაიღუპა.

## რესურსები ინტერნეტში
* ბაკურ სულაკაურის გამომცემლობა

კატეგორია:1923 წლის ნოველები
კატეგორია:საბავშვო რომანები
კატეგორია:პოლიტიკური ნოველები
ჩვეულებრივი ზარნაშო

**ჩვეულებრივი ზარნაშო** ან უბრალოდ **ზარნაშო** () — ფრინველი ბუსებრთა ოჯახისა.

არის ერთ-ერთი ყველაზე დიდი ზომის ბუ. სხეულის სიგრძე 75 სმ-მდეა, მასა 4,2 კგ-მდე, ფრთის შლილი 188 სმ-მდე. დედლები მამლებზე დიდი ზომისანი არიან. ზომა და შეფერილობა გეოგრაფიულად იცვლება (გამოყოფენ 15-ზე მეტ ქვესახეობას). ფონი ჟანგმიწოვან-მურადან (ჩრდილოეთი ევროპა) ან რუხ-კრემისფერიდან (დასავლეთი ციმბირი) ქვიშისფრამდეა (ირანი); მუქი ნახატები სხვადასხვა ინტენსივობით ახლავს თან. ახასიათებს ფართო გრძივი ლაქები მკერდზე და წვრილი განივი წინწკლები მუცელზე. თვალის ფერი ყვითელ-ნარინჯისფრიდან წითლამდეა. ძახილი მძლავრი, ჩვეულებრივ დაბალი ორმარცვლიანი გრიალია, ზოგჯერ ხარხარი, ტირილი, გუგუნი, მწივანა ყვირილიც.

გავრცელებულია ევრაზიაში ტყეების ჩრდილოეთი საზღვრიდან ახლო აღმოსავლეთის უდაბნოებამდე, ტიბეტის მთის სტეპებამდე (ზღვის დონიდან 5000 მეტრ სიმაღლემდე) და ჩინეთის ტროპიკულ სამხრეთ ნაწილამდე; ადამიანთა მიერ დევნისა და საცხოვრებელი ლანდშაფტების რღვევის გამო მრავალ რაიონში გაქრა. წყვილი მთელი წლის მანძლზე ერთ ტერიტორიაზე რჩება, სეზონურად იშვიათად მომთაბარეობს.

იკვებება მღრღნელებით, ზღარბებით, ბაყაყებით, თევზებით, ბატებით, სოღოებით, კურდღლებით, ჩლიქოსანთა ნაშიერებით.

ბუდობენ ნიშებში, მცირე გამოქვაბულებში, იშვიათად ფუღუროებსა და მტაცებელ ფრინველთა ბუდეებში. დედალი 2–5 კვერცხს დებს; ინკუბაცია 33–35 დღე გრძელდება. სიცოცხლის ხანგრძლივობა 20-ზე მეტ წელს შეადგენს. შეტანილია მრავალი ევროპული ქვეყნის წითელ წიგნში.

## ლიტერატურა 
* *Коблик Е. А.* ФИЛИН  // Большая российская энциклопедия. Том 33. Москва, 2017, стр. 340

## სქოლიო 
კატეგორია:ზარნაშო
აირიქი

**აირიქი** () — სოფელი აზერბაიჯანში, ლაჩინის რაიონში. 1992-2023 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## სქოლიო 
კატეგორია: ლაჩინის რაიონის სოფლები
ონლაინგოგო

„**ონლაინგოგო**“ () — ინგლისელი მწერლის, ზოი საგის სადებიუტო რომანი, ნიუ-იორკ ტაიმზის ბესტსელერი მოზარდთა კატეგორიაში. გამოვიდა 2014 წლის ნოემბერს. იმავე წელს იყო ყველაზე სწრაფად გაყიდვადი წიგნი. 2015 წლის მონაცემით გაყიდულია მისი 343 562 ეგზემპლარი.

2015 წლის 25 ნოემბერს გამოვიდა წიგნის გაგრძელება სახელწოდებით „ონლაინგოგო — საგასტროლო ტურნე“.

## აღწერა 
ისტორია ვითარდება 15 წლის პენის ირგვლივ, რომელიც მშობლებთან ერთად ცხოვრობს ბრაიტონში. იგი იწყებს ბლოგის წერას ოჯახში და მეგობრებთან არსებული პრობლემების შესახებ ფსევდონიმით ონლაინგოგო, რადგანაც მას ამ თემებზე საუბარი ღიად არ სურს. პენის მშობლები გადაწყვეტენ შვილებთან ერთად გაემგზავრონ ნიუ-იორკში, სადაც ის გაიცნობს ნოეს — მოხდენილ, გიტარით გატაცებულ ამერიკელს. პენის ნოე შეუყვარდება, ამის შემდეგ კი მისი ბლოგი ძალიან პოპულარული ხდება, ხოლო პენი მოულოდნელი გამოწვევების წინაშე დგება.

## რესურსები ინტერნეტში 
* წიგნის მიმოხილვა — The Guardian
* ონლაინგოგო — ოფიციალური ვიკია

## სქოლიო
კატეგორია:2014 წლის რომანები
კატეგორია:Penguin Books-ის წიგნები
ნოვი-რიჩანი

**ნოვი-რიჩანი** () — ყაზახური სოფელი რუსეთში, ასტრახანის ოლქის სამხრეთ-აღმოსავლეთ ნაწილში, ვოლოდარსკის რაიონში. ხუტორსკოის სასოფლო საბჭოს ყველაზე დიდი დასახლებული პუნქტი და მისი ადმინისტრაციული ცენტრი. მდებარეობს მდინარე ბელი-ილმენის ნაპირას, კასპიის ზღვიდან 50 კილომეტრში.

## დემოგრაფია
2010 წლის მონაცემებით მოსახლეობა 997 კაცს შეადგენს. მათი უმრავლესობა ყაზახია.

## სქოლიო
კატეგორია:ვოლოდარსკის რაიონის (ასტრახანის ოლქი) დასახლებული პუნქტები
ტაკინი

**ტაკინი** () — წყვილჩლიქოსანი ძუძუმწოვარი ძროხისებრთა ოჯახისა. ერთადერთი სახეობა ამავე სახელწოდების მქონე გვარში. ბჰუტანის ეროვნული ცხოველი.

მისი სხეულის სიგრძეა 220 სმ-მდე, სიმაღლე მინდაოში 130 სმ-მდე, მასა 350 კგ-მდე. მამლები შესამჩნევად აღემატებიან დედლებს. სხეულის აგებულება მკვრივია, ტანი მასიური, ზურგი დახრილი. თავი წაგრძელებულია, აქვს დიდი დრუნჩი. რქები დასაწყისთან დაახლოებულია, ჯერ აქეთ-იქით მიემართება, შემდეგ უკან; ბოლოები მცირედ შეღუნულია. მამლის რქა 50 სმ-მდეც შეიძლება გაიზარდოს, დედლისა რამდენადმე მცირეა. ბეწვი გრძელი და ხშირია, სხეულის ქვედა ნაწილზე მეტად წაგრძელებულია; ნიკაპსა და ყელზე წვერი აქვს. შეფერილობა თეთრ-ყვითლიდან მურა-წითურამდეა, დასდევს ოქროსფერი ელფერი.

გავრცელებულია აღმოსავლეთ ინდოეთის, ნეპალის, ტიბეტის, ჩინეთის (სიჩუანისა და შენსის პროვინციები) მთებში. გვხვდება სხვადასხვა ლანდშაფტებში, ტყიანი და კლდოვანი მონაკვეთებიდან ალპურ მდელოებამდე. ცხოვრობს მცირე ზომის ჯოგებად; ბებერი მამლები მარტოხელები არიან.

იკვებება ბალახით, ხისა და ბუჩქის ფოთლებით, ბამბუკის ყლორტებით.

შობს 1, იშვიათად 2 ხბოს; სრულწლოვანებას 3 წლის ასაკში აღწევს. ცოცხლობს 15 წლამდე. რიცხოვნობა იკლებს გადაჭარბებული ნადირობისა და ბუნებრივი საცხოვრებლის განადგურებისა გამო. შეტანილია IUCN-ის წითელ ნუსხაში, ითვლება მოწყვლად სახეობად.

განარჩევენ მის 4 ქვესახეობას:
* *Budorcas taxicolor taxicolor*
* *Budorcas taxicolor bedfordi*
* *Budorcas taxicolor tibetana*
* *Budorcas taxicolor whitei*

## ლიტერატურა 
* *Щипанов Н. А.* ТАКИН  // Большая российская энциклопедия. Том 31. Москва, 2016, стр. 596

## სქოლიო 
კატეგორია:ტაკინი
ღვინუკა

**ღვინუკა** — მცირე ზომის ღვინის საწარმო საქართველოში, რაჭაში. აწარმოებს თეთრი და წითელი მშრალ ღვინოებს რაჭული ვაზის ჯიშებისგან, მათ შორისაა მუჯურეთული და ძელშავი. კომპანიის მიზანია გააცოცხლოს რაჭა-ლეჩხუმსა და ქვემო სვანეთში დავიწყებული და გადაშენების პირას მყოფი ვაზის ჯიშები, შემდგომ კი მათგან აწარმოოს ღვინოები.

კომპანიის ბრენდი უკავშირდება 1850-იან წლებში დაბადებულ ზურაბ მაისაშვილს, რომელმაც 1880-იან წლებში მშობლიურ სოფელში ააშენა დიდი რაჭული ოდა და მარანი, სადაც ღვინოს აწარმოებდა. ზურაბ მაისაშვილის ოდა კულტურული მემკვიდრეობის ძეგლია.

## რესურსები ინტერნეტში
*ღვინუკას პროდუქცია 
კატეგორია:საქართველოს საწარმოო კომპანიები
კატეგორია:2019 წელს დაარსებული კომპანიები
კატეგორია:ღვინის მწარმოებელი კომპანიები
მარია პეიჩინოვიჩ-ბურიჩი

**მარია პეიჩინოვიჩ-ბურიჩი** (; დ. 9 აპრილი 1963, მოსტარი, ბოსნია და ჰერცეგოვინა, ისფრ) — ხორვატი პოლიტიკური და სახელმწიფო მოღვაწე, ეკონომისტი, ხორვატიის პარლამენტის ყოფილი დეპუტატი. ხორვატიის ვიცე-პრემიერი და საგარეო საქმეთა და ევროპის საქმეების მინისტრი. კონსერვატიული პარტია ხორვატიის დემოკრატიული თანამეგობრობის წევრი. 

## ბიოგრაფია 
1985 წელს დაასრულა ზაგრების უნივერსიტეტის ეკონომიკური ფაკულტეტი. 1994 წელს ევროპის კოლეჯში მიიღო მაგისტრის ხარისხი. 

მუშაობდა შიდასავაჭრო საწარმოებში, მოგვიანებით ეკავა თანამდებობი ხორვატულ ორგანიზაციებში, რომლებიც დაკავებულები იყვნენ ევროპის ინტეგრაციის საკითხებით. 

1997-2000 წლებში ფარმაცევტული კომპანია „Pliva“-ს დირექტორია. 2000 წელს დანიშნეს მინისტრის დამხმარედ ევროპის ინტეგრაციის საკითხებში. 2004-2005 წლებში ევროპის ინტეგრაციის უწყების სახელმწიფო მდივანია, ხოლო შემდეგ 2008 წლამდე საგარეო საქმეთა სამინისტროში მუშაობს. ამავდროულად 2006-2008 წლებში ხორვატიის ევროკავშირში გაწევრიანებისა და მოლაპარაკებების ჯგუფის წევრია. 2008-2011 წლებში ხორვატიის პარლამენტის წევრია. ამავე წლებში ევროკავშირში ხორვატიის გაერთიანებული საპარლამენტო კომიტეტის ხელმძღვანელია; ნატოს საპარლამენტო ასამბლეის დელეგაციის ხელმძღვანელი; სხვადასხვა კომიტეტების ხელმძღვანელი; ხორვატია-ამერიკის მეგობრობის საზოგადოების საპარლამენტო ჯგუფის ხელმძღვანელი.

2012-2013 წლებში კითხულობდა ლექციებს ლისაბონის ხელშეკრულების შესახებ ხორვატიის სახელმწიფო მართვის სკოლაში. 

2016 წელს დაბრუნდა სახელმწიფო სამსახურში, დაიკავა საგარეო საქმეთა და ევროპის საკითხების სამინისტროს სახელმწიფო მდივნის თანამდებობა. ანდრეი პლენკოვიჩის ხორვატიის პრემიერ-მინისტრად დანიშვნის შემდეგ მარია პეიჩინოვიჩ-ბურიჩი საგარეო საქმეთა და ევროპის საკითხების მინისტრად ინიშნება.

2019 წლის 26 ივნისს აირჩიეს ევროპის საბჭოს მე-14 გენერალურ მდივნად. მოვალეობის შესრულებას შეუდგება 2019 წლის 18 სექტემბრიდან. 

მშობლიურის გარდა ფლობს ინგლისურ, ფრანგულ, ესპანურსა და გერმანულ ენებს.

## რესურსები ინტერნეტში
* Marija Pejčinović Burić

## სქოლიო
კატეგორია:დაბადებული 9 აპრილი
კატეგორია:დაბადებული 1963
კატეგორია:ევროპის საბჭოს გენერალური მდივნები
კატეგორია:ხორვატი პოლიტიკოსები
კატეგორია:ხორვატი ქალი პოლიტიკოსები
კატეგორია:ხორვატი ეკონომისტები
კატეგორია:ხორვატიის პარლამენტის წევრები
კატეგორია:ხორვატიის საგარეო საქმეთა მინისტრები
კატეგორია:ცოცხალი ადამიანები
ფათალიფეია

**ფათალიფეია** (, ) — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## რესურსები ინტერნეტში
*

## სქოლიო 
კატეგორია:ლაჩინის რაიონის სოფლები
წრიპა ბიჭის დღიური: ბოლო წვეთი

**წრიპა ბიჭის დღიური: ბოლო წვეთი** () — ჯეფ კინის რომანი, მესამე წიგნი სერიისა „წრიპა ბიჭის დღიური“, წიგნის მთავარი გმირი არის გრეგ ჰეფლი. წიგნი პირველად გამოიცა 2009 წლის 13 იანვარს, ამერიკის შეერთებულ შტატებში.

## შინაარსი
წიგნში თხრობა იწყება 1 იანვრიდან. გრეგ ჰეფლი აღწერს თუ როგორ ჩაიარა მისთვის შობამ და ახალმა წელმა. იგი და მისი საუკეთესო მეგობარი როული ჯეფერსონი მოემზადებიან სკოლაში წასავლად და დადგებიან ავრობუსის გაჩერებაზე, მაგრამ ისინი იგებენ, რომ მოხდა სკოლის ავტობუსის რემარშუტიზაცია, ასე, რომ მათ სკოლაში ფეხით სიარული მოუწევთ. გრეგის მამა ფრენკ ჰეფლია გაბრაზებულია შვილის საქციელის გამო და ცდილობს იგი გააკაჟოს, შეიყვანს სპორტზე, წაიყვანს ლაშქრობაში, მაგრამ გრეგი არ გამოსწორდა. მან გაიცნო ჰოლი ჰილზი, რომელიც მათ კლასში ახალი გადმოსული იყო და დაიწყო გაპრანჭვა რათა მისთვის თავი მოეწონებინა, მაგრამ არაფერი გამოუვიდა. მისი მამა ფრენკი გადაწყვეტს მის სამხედრო აკადემიაში გაგზავნას, გრეგი ცდილობს მაქსიმულარუდ კარგად გამოიყენოს მცირე დრო რომელიდც ბანაკში გაგზავნამდე დარჩა. დილით იგი იღვიძებს, უყურებს საათს, 11 საათია, გრეგი გაოცებულია რადგან მამას აკადემიაში 8 საათზე უნდა წაეყვანა, სახლის პირველ სართულზე კი მამა დახვდა, იგი იქ მის წაყვანას აპირებდა მადლობის ნიშნად, რადგან გრეგმა იგი „ნახევარდღეობაზე“ „გადაარჩინა“. გახარებული გრეგი როულისთან წავა, ისინი ქუჩაში გავლენ, იქ კი გრეგს მისთვის სრულიად უცხო გოგო შეხვდება და გაცნობას შესთავაზებს, აღმოჩნდა, რომ ეს გოგონა მის ქუჩაზე სრულიად ახალი გადმოსულია.

## რესურსები ინტერნეტში
* ბაკურ სულაკაურის გამომცემლობა

კატეგორია:წრიპა ბიჭის დღიური
კატეგორია:საბავშვო რომანები
ონლაინგოგო: პერსონალური გამოფენა

**„ონლაინგოგო: პერსონალური გამოფენა“** () — ინგლისელი მწერლის, იუთუბერის და ბლოგერის ზოი საგის რომანი. წიგნი 2016 წლის 17 ნოემბერს გამოსცა „Penguin Books“-მა. არის ონლაინგოგოს სერიის წიგნების რიგით მესამე წიგნი.

## აღწერა
ონლაინ გოგოს, პენი პორტერის, ცხოვრებაში ახალი ეტაპი იწყება. უხერხულ სიტუაციებს, შეყვარებულთან დაშორებებსა და შეხვედრებს, მეგობართან დაძაბულ ურთიერთობას, მშობლების უცნაურობას, შიშებს თანდათან უმკლავდება. პენი საუკეთესო მაგალითია, როგორ უნდა გადალახოს გოგონამ წინააღმდეგობები, როგორ მოაგვაროს ურთიერთობა თანატოლებთან, როგორ გათავისფულდეს კომპლექსებისგან და გახდეს თავდაჯერებული. ახლა პენის ჯერია, მისკენაა მიმართული საზოგადოების ყურადღება, ის დგას ცხოვრების ავანსცენაზე.

## რესურსები ინტერნეტში
* ონლაინგოგო: პერსონალური გამოფენა

კატეგორია:2016 წლის რომანები
კატეგორია:Penguin Books-ის წიგნები
ონლაინგოგო: საგასტროლო ტურნე

**„ონლაინგოგო: საგასტროლო ტურნე“** () — ინგლისელი იუთუბერის და მწერლის, ზოი საგის რომანი, რომელიც გამოსცა „Penguin Books“-მა 2015 წლის 20 ოქტომბერს. არის „ონლაინგოგოს“ სერიიდან რიგით მეორე წიგნი. 

2016 წლის 17 ნოემბერს წიგნის გაგრძელება „ონლაინგოგო: პერსონალური გამოფენა“ გამოვიდა.

## სიუჟეტი
სიუჟეტი ვითარდება პირველი წიგნის მოვლენებიდან 6 თვის შემდეგ. პენი პორტერი და ნოე ფლინი ისევ ერთად არიან. მათ ცხოვრებაში სიახლებია: „სამუდამო უარი ონლაინს“! — ეს ბლოგერი პენის გადაწყვეტილებაა. საგასტროლო ტურნე ევროპის გარშემო — ეს კი მომავალი როკ-ვარსკვლავის, ნოეს ახდენილი ოცნება. ტურნეში ნოესთან ერთად პენიც მიდის. ტურნეში მათ უამრავი თავგადასავალი გადახდებათ, თუმცა პენი აღმოაჩენს, რომ ტურნე არც ისეთი შესანიშნავია როგორც მას წარმოედგინა.

## რესურსები ინტერნეტში
* ონლაინგოგო — საგასტროლო ტურნე — ოფიციალური 

## სქოლიო
კატეგორია:2015 წლის რომანები
კატეგორია:Penguin Books-ის წიგნები
ელიას ფიგეროა

ს „ინტერნასიონალის“ მაისურით (1974).]]
**ელიას რიკარდო ფიგეროა ბრანდერი** (; დ. 25 ოქტომბერი, 1946, ვალპარაისო, ჩილე) — ჩილელი ფეხბურთელი, მცველი. ფეხბურთის გულშემატკივრებში უფრო ცნობილია როგორც **ელიას ფიგეროა**. 1966, 1974 და 1982 წლის მსოფლიო ჩემპიონატების მონაწილე ჩილეს ეროვნული ნაკრების შემადგენლობაში. პირველი ფეხბურთელი, რომელსაც სამჯერ ზედიზედ (1974, 1975, 1976) მიენიჭა სამხრეთ ამერიკის წლის საუკეთესო ფეხბურთელის წოდება. ითვლება ჩილეს ყველა დროის ერთ-ერთ უდიდეს ფეხბურთელად.

### სანაკრებო კარიერა 
1966–1982 წლებში ჩილეს ეროვნული ნაკრების ღირსებას იცავს, რომლის შემადგენლობაში 46 შეხვედრას ატარებს და 3 ბურთი გააქვს.
#### სტატისტიკა 
### მსოფლიო ჩემპიონატებზე 
ელიას ფიგეროამ მსოფლიო ჩემპიონატების 9 შეხვედრაში მიიღო მონაწილეობა.

## მიღწევები
### საკლუბო
;  პენიაროლი
* ურუგვაის პრიმერა დივიზიონი (2): 1967, 1968
* საკონტინენტთაშორისო თასის მფლობელთა სუპერთასი: 1969
;  პენიაროლი
* გაუშუს ჩემპიონატი (5): 1972, 1973, 1974, 1975, 1976
* ბრაზილიის ჩემპიონატი (სერია A) (2): 1975, 1976
;  პალესტინო
* ჩილეს თასი: 1977
* ჩილეს პრიმერა დივიზიონი: 1978
### სანაკრებო
;  ჩილე
* სამხრეთ ამერიკის ვიცე-ჩემპიონი: 1979
### ინდივიდუალური 
* მსოფლიო ჩემპიონატის სიმბოლური ნაკრების წევრი: 1974 
* მსოფლიო ჩემპიონატის საუკეთესო მცველი: 1974
* სამხრეთ ამერიკის წლის საუკეთესო ფეხბურთელი (3): 1974, 1975, 1976 
* სამხრეთ ამერიკის წლის საუკეთესო ფეხბურთელის ბრინჯაოს ბურთი: 1977
* სამხრეთ ამერიკის წლის საუკეთესო მცველი (6): 1972, 1973, 1974, 1975, 1976, 1977 
* მსოფლიოს წლის საუკეთესო მცველი (4): 1974, 1975, 1976, 1977 
* ურუგვაის ასწლეულის საუკეთესო ლეგიონერი: 2000
* ბრაზილიის ასწლეულის საუკეთესო ლეგიონერი: 2001 
* ჩილეს წლის საუკეთესო ფეხბურთელი Gol y Gol-ის ვერსიით: 1965 
* ჩილეს წლის საუკეთესო ფეხბურთელი Estadio-ის ვერსიით: 1977 
* ჩილეს წლის საუკეთესო ფეხბურთელი Estadio-ის ვერსიით: 1978 
* ჩილეს წლის საუკეთესო ფეხბურთელი Foto Sport-ის ვერსიით: 1978 
* ჩილეს წლის საუკეთესო სპორტსმენი: 1981
* ჩილეს ყველა დროის საუკეთესო ფეხბურთელი ჩილეს სპორტული ჟურნალისტების ვერსიით: 1999 
* XX საუკუნის 100 საუკეთესო ფეხბურთელი Placar-ის ვერსიით: 1999 
* ფიფა-ს ასეული (FIFA 100): 2004

## რესურსები ინტერნეტში
* ელიას ფიგეროა  — Eliasfigueroa.com
* ელიას ფიგეროა — FIFA.com
* ელიას ფიგეროა — Footballdatabase.eu
* ელიას ფიგეროა — Mondedufoot.fr
* ელიას ფიგეროა — National-Football-Teams.com
* ელიას ფიგეროა — Soccerway
* ელიას ფიგეროა — Transfermarkt
* ჩილეს ეროვნული ჩემპიონატების სტატისტიკა (1933–2018) — Solofutbol.cl

## სქოლიო
კატეგორია:დაბადებული 1946
კატეგორია:დაბადებული 25 ოქტომბერი
კატეგორია:ჩილელი ფეხბურთელები
კატეგორია:ჩილეს საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:კოლო-კოლოს ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:ინტერნასიონალის ფეხბურთელები
კატეგორია:ურუგვაის საფეხბურთო ჩემპიონატის ფეხბურთელები
კატეგორია:პენიაროლის ფეხბურთელები
კატეგორია:ჩილეს ნაკრების ფეხბურთელები
კატეგორია:სამხრეთ ამერიკის წლის ფეხბურთელი
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები
კატეგორია:1979 წლის კოპა ამერიკის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
ჰერმან ბროხი

**ჰერმან ბროხი** (; დ. 1 ნოემბერი, 1886 — გ. 30 მაისი, 1951) — XX საუკუნის ავსტრიელი მწერალი, ავსტრიული ლიტერატურის კლასიკოსი. მიიჩნევა ერთ-ერთ უმთავრეს მოდერნისტად.

## ბიოგრაფია
ბროხი ვენაში, მდიდარ ებრაულ ოჯახში დაიბადა და მცირე ხნით ოჯახის ქარხანაში მუშაობდა, თუმცა პირადად ლიტერატურით იყო დაინტერესებული. რადგანაც ჰერმანი უფროსი ვაჟი იყო, ფიქრობდნენ, რომ ის მამის ტექსტილის ქარხანას ჩაიბარებდა ტესდორფში, ამიტომ ტექსტილის წარმოებისა და დაწვნის ტექნიკურ კოლეჯში მოეწყო. 

1909 წელს ბროხი რომაულ კათოლიციზმზე მოექცა და ფრანცისკა ფონ როტჰერმანზე, რაინდი მწარმოებლის ქალიშვილზე დაქორწინდა. შემდეგ წელს მათი ვაჟი, ჰერმან ფრიდრიხ მარია დაიბადა. 1923 წელს წყვილი განქორწინდა. 1927 წელს ბროხმა ტექსტილის ქარხანა გაყიდა და ვენის უნივერსიტეტში მათემატიკის, ფილოსოფიისა და ფსიქოლოგიის შესწავლა დაიწყო. დატვირთული ლიტერატურული კარიერა 40 წლის ასაკში დაიწყო ბროხის პირველი მნიშვნელოვანი ლიტერატურული ნაშრომია ტრილოგია მთვარეულები, რომელიც დენიელ ბროდიმ დაბეჭდა 1931-1932 წლებში მიუნხენში.

1938 წელს, „ანშლუსის“ შემდეგ, ბროხი გესტაპომ დააპატიმრა. ცნობილი მწერლების, მათ შორის ჯეიმზ ჯოისის, ძალისხმევით იგი გაათავისუფლეს. ბროხმა ავსტრია დატოვა და სიცოცხლის ბოლომდე შეერთებულ შტატებში ცხოვრობდა. ემიგრაციაში დაიწერა მისი მეორე შედევრი — „ვერგილიუსის სიკვდილი“. ჰერმან ბროხი 1951 წელს ნიუ-ჰეივენში გარდაიცვალა.

## ლიტერატურა
*
*
*Graham Bartram, Sarah McGaughey, and Galin Tihanov, ed. *A Companion to the Works of Hermann Broch*. Camden House: Rochester, NY, 2019.  
*Michael Kessler and Paul Michael Lützeler, ed. *Hermann-Broch-Handbuch*. DeGruyter: Berlin and Boston, 2015. 

## რესურსები ინტერნეტში
* *IN SEARCH OF THE ABSOLUTE NOVEL* – 1985 review of *The Sleepwalkers* by Theodore Ziolkowski
* Hermann Broch archive at Yale University
* Another review of *The Sleepwalkers*, with useful links
* Review of *Geist and Zeitgeist*
* Review of *Death of Virgil*
* A personal page about Broch's writings, and about Broch's son, H.F. Broch de Rothermann 
* IAB, an international group of scholars working on Hermann Broch, with biography, bibliography, and links

## სქოლიო
კატეგორია:დაბადებული 1 ნოემბერი
კატეგორია:დაბადებული 1886
კატეგორია:გარდაცვლილი 30 მაისი
კატეგორია:გარდაცვლილი 1951
კატეგორია:ებრაელი მწერლები
კატეგორია:მოდერნისტი მწერლები
კატეგორია:გერმანელი მწერლები
კატეგორია:გერმანულენოვანი პოეტები
კატეგორია:გერმანელი მამაკაცი მწერლები
კატეგორია:XX საუკუნის ავსტრიელი მწერლები
კატეგორია:მწერლები ანბანის მიხედვით
კატეგორია:ვენაში დაბადებულები
უხილავი ქალაქები

**უხილავი ქალაქები** () — იტალიელი მწერლის, იტალო კალვინოს რომანი. პირველად 1972 წელს გამოქვეყნდა ჯულიო ეინაუდის რედაქტორობით. 

## აღწერა
წიგნში მარკო პოლოს ფანტაზიით შექმნილი წარმოსახვითი ქალაქებია წარმოჩენილი. წიგნს მოგზაურსა და დაბერებულ და მოუცლელ იმპერატორ ყუბილაი ხანს შორის საუბრის ფორმა აქვს. წიგნის დიდი ნაწილი მარკო პოლოს მიერ მოყოლილი მცირე პროზაული პოემებისგან შედგება, რომლებშიც 55 გამოგონილი ქალაქია აღწერილი და მათი დიდი ნაწილი შეიძლება იგავების ან მედიტაციების სახით იქნეს წაკითხული კულტურის, ენის, დროის, მეხსიერების, სიკვდილის ან ადამიანთა გამოცდილების ზოგადი ბუნების შესახებ. 

## ისტორიული ფონი
*უხილავი ქალაქები* სამოგზაურო ლიტერატურის ჟანრის არქეტიპული მაგალითის, *მარკო პოლოსო მოგზაურობა*, დეკონსტრუქციაა. ამ წიგნში მარკო პოლო ცნობილი ვენეციელი ვაჭრის აზიასა და მონღოლთა იმპერიაში მოგზაურობას აღწერს. 

## სტრუქტურა
9 თავში მარკო პოლო 55 წარმოსახვით ქალაქს აღწერს, რომელთაც ქალთა სახელები აქვთ. ქალაქები 11 თემატურ ჯგუფად იყოფა, რომლებშიც 5-5 ქალაქია მოქცეული.
# ქალაქები და ხსოვნა
# ქალაქები და სურვილი
# ქალაქები და ნიშნები
# უცნაური ქალაქები
# ქალაქები და ვაჭრობა
# ქალაქები და მზერა
# ქალაქები და სახელი
# ქალაქები და მიცვალებულები
# ქალაქები და ცა
# უსასრულო ქალაქები
# ფარული ქალაქები

## ჯილდოები
1975 წელს წიგნი ნებულას ჯილდოზე იყო წარდგენილი საუკეთესო რომანის კატეგორიაში.

## მუსიკა
*უხილავი ქალაქები* საფორტეპიანო ციკლის სახელწოდებაა, რომელიც კომპოზიტორმა სემიუელ ჩომ 2018 წლის ოქტომბერში შეასრულა.
 ნაწარმოები ხუთი აქტისგან შედგება და ადელმაზე, ისაურაზე, პენთესილეაზე, ერსილიასა და ვალდრადაზეა დაფუძნებული.

## რესურსები ინტერნეტში
* the *Invisible Cities* become visible 
* Excerpts from *Invisible Cities* 
*Review by Jeannette Winterson 
* Italo Calvino sparks obsessions
* *Erasing the Invisible Cities* - essay by John Welsh, University of Virginia
* *Fabulous Calvino* by Gore Vidal in *The New York Review of Books* (Subscription Required)
* ''Calvino's Urban Allegories* by Franco Ferrucci in *The New York Times*
* *Invisible Cities* Illustrated
* Fällt - *Invisible Cities'' - Portraits of the world's cities painted with sound
* Silvestri, Paolo, "After-word. 'Invisible cities': which (good-bad) man? For which (good-bad) polity?", in P. Heritier, P. Silvestri (eds.), Good government, Governance and Human Complexity. Luigi Einaudi’s Legacy and Contemporary Society, Leo Olschki, Firenze, 2012, pp.&nbsp;313-332. https://ideas.repec.org/p/pra/mprapa/59535.html

## სქოლიო
კატეგორია:1972 წლის რომანები
კატეგორია:იტალო კალვინოს ნაწარმოებები
კატეგორია:პოსტმოდერნული რომანები
კატეგორია:XX საუკუნის იტალიური რომანები
კატეგორია:იტალიური ისტორიული რომანები
კატეგორია:ოპერებად ადაპტირებული რომანები
მიხეილ ქირია

**მიხეილ ქირია** (დ. 1986, ზუგდიდი) — ქართველი ბარიტონი.

## ბიოგრაფია 
დაიბადა ქალაქ ზუგდიდში, დაამთავრა თბილისის ვ. სარაჯიშვილის სახელობის სახელმწიფო კონსერვატორია, პროფესორ ნოდარ ანდღულაძის ხელმძღვანელობით.

კონსერვატორიაში სწავლის პერიოდში, 2010 წელს შედგა მისი დებიუტი საოპერო სტუდიის სცენაზე ჟერმონის პარტიით ვერდის ოპერაში „ტრავიატა“.

2011 წელს ჩააბარა ლა სკალას აკადემიაში. აკადემიაში სწავლის პერიოდში ლა სკალას სცენაზე შეასრულა ბლანსაკის პარტია როსინის ოპერაში „აბრეშუმის კიბე“, რომლის რეჟისორიც გახლდათ დამიანო მიკელეტო.

2013 წელს შედგა მისი დებიუტი  ვერონის ფილარმონიულ თეატრში. მიხეილ ქირია ასრულებდა კავალიერე ბელფიორეს პარტიას ვერდის ოპერაში „ერთი დღე მეფედ“, რეჟისორი პიერლუიჯი პიცი.

2014 წელს, იტალიურმა ჩამწერმა სტუდიამ "ტაქტუსი" გამოსცა დისკი - ვერდის ოპერა „ერთი დღე მეფედ“, სადაც მიშა ქირია მთავარ, კავალიერე ბელფიორეს პარტიას ასრულებს.

2015 წელს მილანის ლა სკალას სცენაზე შეასრულა დონ მანიფიკოს პარტია როსინის ოპერაში „კონკია“ (შემოკლებული ვერსია).

2015 წელს ბერლინის დოიჩე ოპერაში შედგა მისი დებიუტი პუჩინის ოპერაში „ტურანდოტი", პინგის პარტიით. ამავე სეზონზე შედგა მისი დებიუტი ბარტოლოს პარტიით როსინის ოპერაში „სევილიელი დალაქი“.

2016 წელს, ამსტერდამის ნაციონალური ოპერის და ოპერა ზაუდის ერთობლივ პროდუქციაში, ჩიმაროზას ოპერაში „ფარული ქორწინება“ მიხეილ ქირიამ შეასრულა სინიორ ჯერონიმოს პარტია.

2017 წელს ბერლინის დოიჩე ოპერაში მისი დებიუტი შედგა გაეტანო დონიცეტის ოპერაში „სიყვარულის ნექტარი“, რომელშიც რობერტო ალანიასთან ერთად დულკამარას პარტია შეასრულა.

2017 წელს, ვერდის ფესტივალზე, თეატრ რეჯო დი პარმაში შედგა მისი დებიუტი ვერდის ოპერაში „ფალსტაფი“, ფალსტაფის პარტიით.

2018 წელს ფრანკფურტის ოპერის თეატრში, როსინის ოპერაში „კონკია“ შეასრულა დონ მანიფიკოს პარტია, ბერლინის დოიჩე ოპერაში დონ ალფონსოს პარტია მოცარტის ოპერაში „ასე იქცევა ყველა“ და ლორდ სიდნეის პარტია როსინის ოპერაში „მოგზაურობა რეიმსში“.

2018 წლის აგვისტოში შედგა მისი დებიუტი ბრეგენცის ფესტივალზე ავსტრიაში, სადაც შეასრულა ბარტოლოს პარტია,  როსინის ოპერაში „სევილიელი დალაქი„, რომლის რეჟისორიც გახლდათ ბრიგიტე ფასბენდერი.

2019 წელს, იტალიის მარკეს ტურში შეასრულა ფალსტაფის პარტია ვერდის ოპერაში „ფალსტაფი„.

## რესურსები ინტერნეტში 
* Codalario,  მიშა ქირიას მიერ შესრულებული ფალსტაფის პერსონაჟის მთავარი ესპანურენოვანი მუსიკალური ჟურნალის ბრწყინვალე შეფასება.
* მიშა ქირია, მიშა ქირიას გვერდი ოპერის მომღერლების შესახებ პოპულარულ ვებ-საიტზე.

კატეგორია:დაბადებული 1986
კატეგორია:ქართველი საოპერო მომღერლები
კატეგორია:ქართველი ბარიტონები
ირაკლი ხვადაგიანი

**ირაკლი ხვადაგიანი** (დ. 3 მაისი, 1988, ქუთაისი) ქართველი ისტორიკოსი, პირველი რესპუბლიკის მკვლევარი, 2011 წლიდან არის საბჭოთა წარსულის კვლევის ლაბორატორიის გამგეობის წევრი. 2005 — 2009 წლებში სწავლობდა თბილისის სახელმწიფო უნივერსიტეტში, სოციალურ და პოლიტიკურ მეცნიერებათა ფაკულტეტის ჟურნალისტიკის სპეციალობაზე.

2010 — 2013 წლებში სწავლობდა ილიას სახელმწიფო უნივერსიტეტის სადოქტორო და სამაგისტრო პროგრამების ფაკულტეტზე, სპეციალობა — კავკასია ევროპულ და გლობალურ კონტექსტში. თბილისის საქალაქო სასამართლომ მას თავდაპირველად 9-დღიანი პატიმრობა შეუფარდა. სააპელაციო სასამართლოს მოსამართლე ლევან მურუსიძემ იგი სამართალდამრღვევად ცნო.

ლევან მურუსიძის გადაწყვეტილებით, ირაკლი ხვადაგიანს 3-დღიანი პატიმრობა უნდა მიესაჯათ. ამადროულად, იმის გათვალისწინებით, რომ ეს სამდღიანი ვადა 24 ივნისის დილის 2 საათზე გადიოდა, ხვადაგიანი დარბაზიდან გაათავისუფლა. პროცესზე ირაკლი ხვადაგიანმა მიმართა მოსამართლე მურუსიძეს: „არ მინდა ჩემი გათავისუფლების საბუთზე თქვენი ხელმოწერა იყოს, დამტოვეთ“.

## რესურსები ინტერნეტში 
* ირაკლი ხვადაგიანის სტატიები ჟურნალ „ლიბერალში“
* ირაკლი ხვადაგიანი პროექტში „თვითმმართველობის დროა“
* რატომ არ იხსნება არქივები საბჭოთა ტერორის შესასწავლად – ინტერვიუ ირაკლი ხვადაგიანთან

## სქოლიო 
კატეგორია:დაბადებული 3 მაისი
კატეგორია:დაბადებული 1988
კატეგორია:ქართველი ისტორიკოსები
კატეგორია:საქართველოს საზოგადოებრივი ორგანიზაციების წევრები
ხოსე ლუის პინტოს სალდანია

**ხოსე ლუის პინტოს სალდანია** (; დ. 25 მარტი, 1964, არტიგასი, ურუგვაი) — ურუგვაელი ფეხბურთელი, მცველი. ფეხბურთის გულშემატკივრებში ასევე ცნობილია როგორც **ხოსე პინტოსი** (), მეტსახელად **ელ ჩანგო** (). იცავდა „ნასიონალის“, „პროგრესოს“ და ურუგვაის ეროვნული ნაკრების ღირსებას. ურუგვაის ჩემპიონი, ლიბერტადორესის თასის, საკონტინენტთაშორისო თასის, კოპა ინტერამერიკანას და სამხრეთ ამერიკის რეკოპას მფლობელი „ნასიონალის“ შემადგენლობაში. სამხრეთ ამერიკის ჩემპიონი (1987) და ვიცე-ჩემპიონი (1989) ურუგვაის ეროვნული ნაკრების შემადგენლობაში. 1990 წლის მსოფლიო ჩემპიონატის მონაწილე.

### სანაკრებო კარიერა 
1987–1991 წლებში ურუგვაის ეროვნული ნაკრების ღირსებას იცავს, რომლის შემადგენლობაში 12 შეხვედრას ატარებს.
#### სტატისტიკა 
### მსოფლიო ჩემპიონატზე 
ხოსე ლუის პინტოს სალდანიამ 1990 წლის მსოფლიო ჩემპიონატის მხოლოდ ერთ მერვედფინალურ შეხვედრაში მიიღო მონაწილეობა იტალიის ეროვნული ნაკრების წინააღმდეგ.

## მიღწევები
### საკლუბო
;  ნასიონალი
* ურუგვაის პრიმერა დივიზიონი: 1992
* ურუგვაის ლიგილია: 1990, 1992, 1993
* ლიბერტადორესის თასი: 1988
* საკონტინენტთაშორისო თასი: 1988
* კოპა ინტერამერიკანა: 1988
* სამხრეთ ამერიკის რეკოპა: 1989
### სანაკრებო 
;  ურუგვაი
; კოპა ამერიკა
* ჩემპიონი: 1987
* ვიცე-ჩემპიონი: 1989
### ინდივიდუალური 
* სამხრეთ ამერიკის წლის საუკეთესო ფეხბურთელის ბრინჯაოს ბურთის მფლობელი: 1988 

## რესურსები ინტერნეტში
* Footballdatabase.eu
* National Football Teams
* Association of Football Statisticians (AFS)
* Uruguay - Record International Players · José Luis Pintos Saldanha
* World Cup 1990 · RSSSF
* Uruguay's World Cup squad 1990 · Planet World Cup
* ¿Cómo afectan las políticas antiinmigratorias de Trump a los uruguayos?

## სქოლიო
კატეგორია:დაბადებული 25 მარტი
კატეგორია:დაბადებული 1964
კატეგორია:ურუგვაელი ფეხბურთელები
კატეგორია:ურუგვაის საფეხბურთო ჩემპიონატის ფეხბურთელები
კატეგორია:ურუგვაის ნაკრების ფეხბურთელები
კატეგორია:1990 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
პრეფორმიზმი

**პრეფორმიზმი** () — ფილოსოფიაში XVII–XVIII საუკუნეებში გავრცელებული  მოძღვრება, რომლის მიხედვითაც უკვე ჩანასახშივეა მოცემული ორგანიზმის მთელი მრავალფეროვნება და მისი განვითარება არის მხოლოდ კვერცხში ან სპერმატოზოიდში წინასწარ შექმნილ სტრუქტურათა უბრალო ზრდა. ეს მოძღვრება თავისმხრივ უპირისპირდება ეპიგენეზს.

სამედიცინო თვალსაზრისით (გარდავქმნი, განვაახლებ) **პრეფორმიზმი** არის სწავლება სასქესო უჯრედებში მატერიალური სტრუქტურების არსებობის შესახებ, რომლებიც განაპირობებენ ჩანასახის განვითარებას და წარმოქმნილი ინდივიდის ნიშან-თვისებებს.

## რესურსები ინტერნეტში
*პრეფორმიზმი ფილოსოფიური განმარტება
*პრეფორმიზმის სამედიცინო თვალსაზრისით განმარტება

კატეგორია:ბიოლოგიის ისტორია 
კატეგორია:მეცნიერების ფილოსოფია